山谷道邨

山谷道邨係香港一個已經拆咗嘅公共屋邨，原址位於九龍老龍坑。

歷史
山谷道邨所在嘅老龍坑前身係山谷道木屋區，「山谷道」就係因位於老龍坑山谷而得名。1961年木屋區大火，政府收返塊地，交畀工務局起屋邨。全邨合共有16座舊型政府廉租屋大廈，1964年落成，嗰時名為山谷道政府廉租屋邨，由屋宇建設委員會管理。1973年屋邨改由新成立嘅香港房屋委員會管理並改名為山谷道邨。山谷道邨喺2001年至2002年清拆。

樓宇一覽

社區設施
屋邨設計預留咗28個舖位、兩間幼稚園同埋14個街市檔位。

其後發展
2000年，香港房屋委員會宣布會喺山谷道邨舊址起5座高48層嘅居者有其屋，並採用非標準間隔，被稱為「超級居屋」，並預計2005年落成。但隨後政府喺2002年決定停建居屋，房委會將地皮交還政府作私人住宅發展，期間土地一直空置，並以短期租約出租地皮作停車場。

2010年，香港政府落實喺山谷道邨第一同埋第三期土地，起港鐵觀塘綫延綫同埋沙田至中環綫何文田站，2016年落成。另外亦撥出土地畀香港理工大學起第二座學生宿舍，2012年落成。第二期土地就喺2010年6月8號公開拍賣，結果由新鴻基地產以109億港元投得，嗰時係香港歷來成交金額第二高嘅地皮，其後塊地起咗私人樓天鑄。

老龍坑
香港公屋
香港拆咗嘅建築物‎